Diari Oficial de la Generalitat Valenciana


Sumari del DOGV 8490, del 20-02-2019 (2019/1613)

Informació pública del tràmit d'audiència a les persones o entitats interessades en la resolució dels recursos interposats pels ajuntaments de Monòver, el Pinós, Agost, la Romana i Villena contra les resolucions del director general de l'Aigua, de 7 d'abril de 2015, de lliurament del domini de les infraestructures hidràuliques incloses en les obres de diversos projectes a la Junta Central d'Usuaris del Vinalopó, l'Alacantí i Consorci d'Aigües de la Marina Baixa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8490

Data del DOGV
:   20-02-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/1613


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública del tràmit d'audiència a les persones o entitats interessades en la resolució dels recursos interposats pels ajuntaments de Monòver, el Pinós, Agost, la Romana i Villena contra les resolucions del director general de l'Aigua, de 7 d'abril de 2015, de lliurament del domini de les infraestructures hidràuliques incloses en les obres de diversos projectes a la Junta Central d'Usuaris del Vinalopó, l'Alacantí i Consorci d'Aigües de la Marina Baixa.  
 [2019/1613]  
  
Per la present informació es dona publicitat a la posada de manifest de l'expedient administratiu a l'efecte del tràmit d'audiència, previst en els articles 82 i 118 de la Llei 39/2015, d'1 d'octubre, del procediment administratiu comú de les administracions públiques, sobre el recurs interposat pels ajuntaments de Monòver, el Pinós, Agost, la Romana i Villena contra les resolucions del director general de l'Aigua de 7 d'abril de 2015, de lliurament del domini de les infraestructures hidràuliques incloses en les obres de Projecte de conducció general del marge dret del riu Vinalopó (Alacant) i Projecte d'infraestructura hidràulica per al posttransvassament Xúquer-Vinalopó, ramal marge dret (Alacant) a la Junta Central d'Usuaris del Vinalopó, l'Alacantí i Consorci d'Aigües de la Marina Baixa.  
El termini per a presentar al·legacions per les persones o entitats interessades serà de quinze dies una vegada publicat en el Diari Oficial de la Generalitat Valenciana, podent al·legar i presentar els documents i les justificacions que s'estimen pertinents.  
La documentació corresponent a l'expedient pot consultar-se, en horari de matí, de 09.00 a 14.00 hores, de dilluns a divendres, en les següents dependències:  
- València. Direcció General de l'Aigua. Ciutat administrativa 9 d'Octubre; carrer de la Democràcia, 77, torre 1, planta sisena, 46329 València.  
- Alacant. Secretaria Territorial de la Conselleria d'Agricultura, Medi Ambient, Canvi Climàtic i Desenvolupament Rural. Carrer Professor Manuel Sala, núm. 2, quarta planta, 03600 Alacant.  
  
València, 4 de febrer de 2019.- El director general de l'Aigua: Manuel Aldeguer Sánchez.